**ส่วนงาน** คณะศึกษาศาสตร์ งานคลังและพัสดุ โทร. 42756

**ที่** มข 0301.4/ วันที่ มิถุนายน 2562

**เรื่อง** การขออนุมัติย้ายต้นไม้และตัดต้นไม้

**เรียน** อธิการบดี มหาวิทยาลัยขอนแก่น

 ด้วยคณะศึกษาศาสตร์ ได้รับการอนุมัติการก่อสร้างอาคารเรียนระดับอนุบาล โรงเรียนสาธิต มหาวิทยาลัยขอนแก่น ระยะที่ 1 นั้น แต่เนื่องจากในบริเวณสถานที่ก่อสร้างมีต้นไม้ขึ้นอยู่ภายในอาคารที่จะดำเนินการก่อสร้าง เพื่อให้การดำเนินการก่อสร้างอาคารดังกล่าวเป็นไปด้วยความเรียบร้อย ในการนี้ คณะศึกษาศาสตร์ จึงใคร่ขออนุมัติย้ายต้นไม้และตัดต้นไม้ ณ บริเวณสถานที่ก่อสร้างอาคารดังกล่าว และพร้อมนี้ได้แนบหนังสือ เรื่อง ขออนุมัติย้ายต้นไม้และตัดต้นไม้ ของห้างหุ้นส่วนจำกัด ฝั่งไทย จำนวน 1 ชุดเพื่อประกอบการพิจารณาในครั้งนี้

 จึงเรียนมาเพื่อโปรดพิจารณา